./data/phi2331/phi021/phi2331.phi021.perseus-lat2.xml
David Magie
iussum tunc tamen, ut omnia ex agris in civitates colligerentur, ne quid hostis publicusinveniret, scriptum est praeterea ad omnes pro- vincias missis frumentariis iussumque ut quicumque Maximinum iuvisset in hostium numero duceretur Inter haec Romae iterum seditiones inter populumet milites ortae sunt  et cum mille edicta Balbinus proponeret nec audiretur, veterani se in Castra Praetoria contulerunt cum ipsis praetorianis, quos coepitpopulus obsidere, nec umquam ad amicitiam essentredacti, nisi fistulas aquarias populus incidisset, in urbe autem, priusquam dictum esset milites pacatos venire, et tegulae de tectis iactae sunt et omnia quaein domibus erant vasa proiecta, atque ideo maior pars civitatis periit et multorum divitiae, nam latrones se militibus miscuerunt ad vastanda ea quae norant ubi reperirent